27.12.2022
SL
Uradni list Evropske unije
C 493/225 sreda 8. junija 2022
Veljavno besedilo
Sprememba
2.
Evropska agencija za okolje v skladu s svojim letnim delovnim programom pomaga Komisiji pri ocenjevanju tovrst­ nih načrtov popravnih ukrepov.
2.
Evropska agencija za okolje v skladu s svojim letnim delovnim programom in Evropski znanstveni svetovalni odbor za podnebne spremembe, ustanovljen s členom 3 Uredbe (EU) 2021/1119, pomagata Komisiji pri ocenjevanju vseh načrtov popravnih ukrepov.
3.
Komisija lahko v štirih mesecih po prejemu načrtov popravnih ukrepov, predloženih v skladu z odstavkom 1, izda mnenje glede njihove ustreznosti.
Zadevna država članica kar najbolj upošteva mnenje Komisije in lahko svoj načrt popravnih ukrepov ustrezno spremeni.
3.
Komisija v štirih mesecih po prejemu načrtov popravnih ukrepov, predloženih v skladu z odstavkom 1, izda mnenje glede njihove ustreznosti.
Upoštevna država članica kar najbolj upošteva mnenje Komisije in svoj načrt popravnih ukrepov spremeni.
Če upoštevna država članica priporočila ali znatnega dela priporočila ne upošteva, to obrazloži Komisiji.
3a.
Načrti popravnih ukrepov in mnenja Komisije ter odgovori in obrazložitve, ki jih pošljejo države članice, iz odstavkov 1, 1a in 3 so dostopni javnosti.
3b.
Pri posodabljanju celovitih nacionalnih energetskih in podnebnih načrtov v skladu s členom 14 Uredbe (EU) 2018/1999 se države članice sklicujejo na svoje načrte popravnih ukrepov v skladu z odstavkom 1 in odstavkom 1a in vsa mnenja, ki jih je Komisija izdala v skladu s tem členom.“
Sprememba 38 Predlog uredbe Člen 1 – odstavek 1 – točka 6 Uredba (EU) 2018/842 Člen 9 – odstavek 2 Besedilo, ki ga predlaga Komisija
Sprememba
2.
Če emisije toplogrednih plinov države članice v obdobju od 2021 do 2025 iz člena 4 Uredbe (EU) 2018/841 presegajo njene odvzeme, kot je določeno v skladu s členom 12 navedene uredbe, centralni administrator od dodeljenih letnih emisij zadevne države članice odšteje količino, enako presežku emisij toplogrednih plinov v tonah ekvivalenta CO2 za zadevna leta.
„2.
Če emisije toplogrednih plinov države članice bodisi v obdobju 2021–2025 bodisi v obdobju 2026 – 2030 iz člena 4 Uredbe (EU) 2018/841 presegajo njene odvzeme, kot je določeno v skladu s členom 12 navedene uredbe, centralni administrator od dodeljenih letnih emisij zadevne države članice odšteje količino, enako presežku emisij toplogrednih plinov v tonah ekvivalenta CO2 za zadevna leta.“